વળી ફિલ્મમાં તો ‘અંતે તો હેમનું હેમ હોયે’ની જેમ ભાગલા છતાં બન્ને દેશો એક જ છે એવી વાત કરાઈ છે. જ્યારે અત્યારે ક્રિકેટથી લઈને કારગિલ અને ૨૬/૧૧ સુધીના ઘટનાક્રમમાં બન્ને દેશો વચ્ચે કટ્ટરતા એટલી વધી ગઈ છે કે ‘ભારત-પાકિસ્તાન ભાઈ ભાઈ’ એવો મેસેજ ઍટ લીસ્ટ અત્યારના યુવાનોને તો હજમ થાય જ નહીં. સશક્ત રાઇટર હોવા છતાં ફિલ્મમાં છૂટાછવાયા ચમકારાને બાદ કરતાં સતત પીડા જ વહેતી જોવા મળે છે. કંઈક આ જ વાત કહેતી ‘વૉર છોડ ના યાર’ ફિલ્મે હળવા ટોનમાં પીડા અને કટાક્ષ બન્ને ચાબખા માર્યા હતા.